Wichita

Wichita er borg í Kansas í Bandaríkjunum. Árið 2020 voru íbúar 397.532 en á stórborgarsvæðinu voru um 648.000 manns. Borgin er sunnan við miðju fylkisins og liggur við Arkansas-fljót. Hún var verslunarstaður og viðkomustaður búsmala um miðja 19. öld og byggðist þannig upp með viðurnefnið cowtown (kúabær). Á 20. öld varð Wichita miðstöð flugvélaframleiðslu og olíuvinnslustöðvar spruttu þar upp eftir fund á olíu í fylkinu. Dwight D. Eisenhower-flugvöllurinn er við borgina og Wichita State University er þriðji stærsti háskólinn í ríkinu. Nafn borgarinnar kemur frá samnefndum frumbyggjaættbálki. Tilvísanir Heimildir Fyrirmynd greinarinnar var „Wichita, Kansas“ á ensku útgáfu Wikipedia. Sótt 22. mars. 2019. Tenglar Opinber vefsíða